Oktober 2020 på Tommeliten

Da er vi godt i gang med denne høsten og barna har begynt å finne sin plass i gruppen. Barna er nysgjerrige på hverandre og imiterer hverandre. De kommuniserer kroppslig, med lyder og ord. Barna viser at de har knyttet seg til en eller flere ved å utrykke glede over samværet, og at de er opptatt hva den/de gjør, og at de ønsker å være nær den andre. Det handler ikke alltid om de store handlinger. Kanskje er det bare at man kan sette seg ved siden av den man nettopp har lekt med. Vi har en fin barnegruppe og opplever gode samspill både mellom voksen og barn og barna imellom. De er svært markante i sine interesser og vi prøver å la disse interessene være utgangspunkt for barnas hverdag.

Tema sang og musikk har vært veldig kjekt og har vært med på å skape et felleskap i gruppen. Vi har brukt instrumenter som triangel, tromme, rytmepinner, rasle egg, og bjeller. Dette er instrumenter som skaper kontraster, som tempo og dynamikk og dette begeistrer små barn. Vi erfarer at dette er en god måte å formidle på til små barn for å fange deres oppmerksomhet.. En av sangene har vært om de tre bukkene Bruse og trollet. Denne vil de synge om og om igjen og mange av barna er blitt opptatt av trollet og de tre bukkene. Med utgangspunkt i dette vil vi ha eventyr om de tre bukkene Bruse og trollet som tema fremover. Eventyr er spennende, og vi er ikke avhengig av noen ting for å formidle og kan formidles hvor som helst, og hvor det måtte passe, ute som inne. Repetisjon er viktig for barna – og eventyrene kan formidles om og om igjen. Det er ikke så viktig om de ikke får med seg alle ordene, det viktigste er den faste oppbyggingen i eventyret så får de med seg nok til at det er spennende. Stemmen er et viktig verktøy når en skal fortelle, den mørke mot den lyse, og som nevnt er kontrastene spennende og for barna som tempo og dynamikk. Eventyrene gjør at barna får leve seg inn i en annen fantasi verden og dra det videre med seg inn i leken. Rammeplanen fremhever viktigheten av at barn får erfare ulike fortellingsmåter. Gjennom felles opplevelser og kunnskap gir vi grobunn for vennskap og lek, som støttes opp av de voksne. Rammeplanen: *å være sammen om kulturelle opplevelser og å gjøre eller skape noe felles, bidrar til samhørighet.*

De yngste barna er ikke for små for eventyr det tar bare litt tid før de blir vant med å lytte. Det er viktig å legge til rette for at barna kan lære å lytte fremfor å se, og skape sine helt egne bilder av det som blir fortalt. Og her er det viktig hvordan vi formidler dette. Vi vil fortelle eventyret i ulike hverdagssituasjoner også i uteområdet, bruke konkreter for eksempel steiner, pinner og leker som kan være bukker og troll, og sang og musikk. Etter hvert når barna er klar introduserer vi eventyret om De tre små griser.

Gjennom eventyr får barna tilgang til nye ord og begreper og dramatisering. Dette er en start og innspill fra barna og de voksne er viktige her. Vi setter ikke noe eksakt tidsramme fordi vi ønsker at barna skal få god tid og gode opplevelser. Vi håper også at dette tema kan gi barna innspill til nye ideer til lek og samspill.

Fremover nå på våre turer vil vi se litt på hva som skjer i naturen når det er høst. Høsten er en flott tid for tur. Blader i forskjellige farger, og kanskje finnes det småkryp under løvhaugene? Sanseinntrykk som lukt, form og farge styrker opplevelse i naturen. Og bladene vi finner som blåser i vinden da kan vi fortelle om ulven fra De tre små griser, han som blåser ned huset til den ene av grisene. Da bli eventyrene mer levendegjort i den situasjonen vi er i.

Studentene Chris og Anna hadde sin siste dag på fredag, men de kommer igjen tre uker til våren.

**Høstens foreldremøte ble avlyst og derfor litt informasjon her.**

I stedet for månedsplan går vi over på fast ukeplan. I tillegg har vi og en temaplan for høsten 2020. Her har vi tema hvor periodens litteratur, sanger, rim og regler, aktiviteter og turer flettes naturlig inn i fagområdene. (se eget skriv)

**FAU-** representant for 2020/21. Flere FAU representanter har sagt ja til å fortsette dette barnehageåret. FAU står for foreldrearbeidsutvalget og representerer alle foreldre i barnehagen. De diskuterer saker som angår hele barnehagen, og sikrer at alle foreldre blir hørt. De skal medvirke slik at foreldre/foresatte tar aktiv del i arbeid for å skape et godt barnehagemiljø. Tonje Lie (mor til Christian) representerer Tommeliten. Ta kontakt med henne om dere har saker dere vil hun skal ta opp.

**Mat-** det startet opp med matservering i barnehagen 1, oktober. Barna tar med matpakke til frokost, så holder barnehagen lunsj og frukt. For at vi skal få litt ro rundt frokostbordet er det fint om dere kommer før kl. 08.30 eller etter kl. 09.00.

**Nettside**-abonner på barnehagens hjemmeside **(https://www.minbarnehage.no/aasen)** abonner slik at dere holder dere oppdatert. Her blir informasjon, og planer formidlet.

**Bilder og film-** dere tar i barnehagen er kun til privat bruk, må ikke legges ut på nettet.

**Foreldresamtaler-** det ble ingen foreldresamtale og startsamtale før sommeren på grunn av korona-situasjonen, men ta kontakt hvis dere ønsker samtale.